PATVIRTINTA

Šiaulių Ragainės progimnazijos direktoriaus

2024-10-21 įsakymu Nr. V-158(1.3.)

**ŠIAULIŲ RAGAINĖS PROGIMNAZIJOS**

**SOCIALINIO PEDAGOGO PAREIGYBĖS APRAŠYMAS**

**I SKYRIUS**

**BENDROSIOS NUOSTATOS**

1. **Pareigų pavadinimas:** Šiaulių Ragainės progimnazijos socialinis pedagogas. Socialinio pedagogo pareigybė priskiriama specialistų grupei.
2. **Pareigybės lygis:** A2.
3. **Pareigybės pavaldumas:** Šiaulių Ragainės progimnazijos socialinis pedagogas tiesiogiai pavaldus ugdymą organizuojančiam skyriaus vedėjui.
4. Šiaulių Ragainės progimnazijos (toliau progimnazija) socialinio pedagogo pareigybės aprašymas reglamentuoja socialinio pedagogo, dirbančio progimnazijoje, veiklą.
5. Progimnazijos socialinis pedagogas teikia pagalbą, siekdamas padėti įgyvendinti vaiko teisę mokytis, stiprinti mokinio socialines ir emocines kompetencijas, šalinti kliūtis, kurios trukdo mokiniui prisitaikyti prie progimnazijos aplinkos ir veiksmingai ugdytis. Pagalba progimnazijoje gali būti teikiama ir tuomet, kai kreipiasi pats mokinys, mokinio tėvai (globėjai, rūpintojai), mokytojai ir kiti progimnazijos darbuotojai.
6. Progimnazijos socialinis pedagogas teikiant pagalbą bendradarbiauja su vaiko tėvais (globėjais, rūpintojais), mokytojais, kitais švietimo pagalbą teikiančiais specialistais, socialinę pagalbą teikiančiomis tarnybomis, sveikatos priežiūros, teisėtvarkos institucijomis ir kitomis įstaigomis bei organizacijomis.
7. Progimnazijos socialinio pedagogo veikla grindžiama vaiko ir mokinio interesų, orumo, individualizavimo, visapusiškumo, prieinamumo, vaiko dalyvavimo priimant su juo susijusius sprendimus, bendradarbiavimo, konfidencialumo principais.
8. Progimnazijos socialinis pedagogas vadovaujasi tarptautiniais ir nacionaliniais teisės aktais, reglamentuojančiais socialinės pedagoginės pagalbos teikimą.
9. Progimnazijos socialinis pedagogas pagalbą teikia atsižvelgiant į Vaiko teisių konvenciją, priimtą Generalinės Asamblėjos 44/25 rezoliucija pagal Trečiojo komiteto pranešimą (A/44/736 ir Corr. 1), Lietuvos Respublikos švietimo įstatymą, Lietuvos Respublikos vaiko teisių apsaugos pagrindų įstatymą, Lietuvos Respublikos vaiko minimalios ir vidutinės priežiūros įstatymą, Švietimo sektoriaus ir bibliotekų veiklos profesinį standartą, patvirtintą Kvalifikacijų ir profesinio mokymo plėtros centro direktoriaus 2019 m. liepos 19 d. įsakymu Nr. V1-143 „Dėl Švietimo sektoriaus ir bibliotekų veiklos profesinio standarto patvirtinimo“, Pedagogų etikos kodeksą, patvirtintą Lietuvos Respublikos švietimo ir mokslo ministro 2018 m. birželio 11 d. įsakymu Nr. V-561 „Dėl Pedagogų etikos kodekso patvirtinimo“, kitus teisės aktus, reglamentuojančius vaiko teisių įgyvendinimą bei apsaugą, ir šį Aprašą.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM SPECIALISTUI**

1. Progimnazijos socialiniu pedagogu gali dirbti asmuo:
   1. įgijęs aukštąjį išsilavinimą ir socialinio pedagogo kvalifikaciją;
   2. įgijęs socialinės pedagogikos kvalifikacinį laipsnį (profesinio bakalauro, bakalauro, magistro) ir pedagogo ar socialinio pedagogo kvalifikaciją;
   3. baigęs socialinės pedagogikos studijų programą aukštojoje mokykloje ir įgijęs pedagogo kvalifikaciją;
   4. įgijęs socialinės pedagogikos magistro kvalifikacinį laipsnį, išklausęs ir atsiskaitęs už ne mažiau kaip 90 studijų kreditų socialinės pedagogikos studijų modulį aukštojoje mokykloje;
   5. kuris buvo priimtas į darbą į socialinio pedagogo pareigas iki šio įsakymo įsigaliojimo ir atitinkantis iki šio įsakymo įsigaliojimo galiojusius Socialinio pedagogo kvalifikacinius reikalavimus, patvirtintus Lietuvos Respublikos švietimo ir mokslo ministro 2001 m. gruodžio 14 d. įsakymu Nr. 1667 ,,Dėl Socialinio pedagogo kvalifikacinių reikalavimų ir pareiginių instrukcijų patvirtinimo“.
   6. mokantis lietuvių kalbą (turėti trečiąją valstybinės kalbos mokėjimo kategoriją);
   7. turintis skaitmeninio raštingumo kompetencijas visose penkiose srityse (informacijos valdymas, komunikavimas, turinio kūrimas, saugumas, skaitmeninio raštingumo problemų sprendimas) pagal Reikalavimų pedagoginių darbuotojų skaitmeninio raštingumo programoms aprašą, kurį tvirtina Lietuvos Respublikos švietimo, mokslo ir sporto ministras;
   8. esantis nepriekaištingos reputacijos, kaip ji apibrėžta Lietuvos Respublikos švietimo įstatyme.
2. Socialinis pedagogas dirba vadovaudamasis Lietuvos Respublikos darbo kodeksu, Lietuvos Respublikos švietimo įstatymu, kitais norminiais teisės aktais, reglamentuojančiais ugdymą, progimnazijos nuostatais, progimnazijos darbo tvarkos taisyklėmis), Šiaulių Ragainės progimnazijos ugdymo planu, pareigybės aprašymu ir susitarimais su progimnazijos vadovu.

**III SKYRIUS**

**SOCIALINIO PEDAGOGO FUNKCIJOS IR ATSAKOMYBĖ**

1. Progimnazijos socialinis pedagogas vykdo šias tiesioginio darbo funkcijas:

* vertina socialiniu pedagoginiu aspektu mokinių ugdymosi poreikius;
* pagal kompetenciją dalyvauja atliekant pirminį ir (ar) pakartotinį mokinio specialiųjų ugdymosi poreikių vertinimą;
* ugdo mokinių socialines ir emocines kompetencijas;
* konsultuoja mokinius dėl socialinių pedagoginių problemų sprendimo, konsultuoja mokinių tėvus (globėjus, rūpintojus);
* teikia pagalbą vaikams ir mokiniams, kai ją progimnazijos vaiko gerovės komisijos teikimu skiria progimnazijos vadovas ar pedagoginės psichologinės tarnybos vadovas;
* dalyvauja organizuojant ir vykdant prevencines veiklas, susijusias su saugios, vaiko ir mokinio mokymosi galias ir poreikius atliepiančios ugdymo aplinkos kūrimu bei vaiko ir mokinio socialinių emocinių kompetencijų stiprinimu;
* prižiūri 1-8 klasių mokinių lankomumą, analizuoja progimnazijos nelankymo priežastis, teikia siūlymus progimnazijos administracijai.

1. Progimnazijos socialinis pedagogas vykdo šias netiesioginio darbo funkcijas:

* renka, analizuoja ir profesiniais tikslais naudoja informacijąPagalbai teikti;
* tobulina profesines kompetencijas, reikalingas socialinio pedagogo funkcijoms atlikti;
* pagal kompetenciją kartu su mokytojais ir kitais švietimo pagalbos specialistais rengia ir įgyvendina individualaus ugdymo plano mokiniui pagalbos dalį;
* bendradarbiauja su pagalbą teikiančiomis įstaigomis ir organizacijomis, skatinant saugios, mokinio mokymosi galias ir poreikius atliepiančios ugdymo aplinkos kūrimą;
* dalyvauja progimnazijos vaiko gerovės komisijos veikloje, krizių valdymo komandos, kitose darbo grupėse, susijusiose su socialinio pedagogo funkcijomis;
* kontaktiniu ir (ar) nuotoliniu būdu konsultuoja mokytojus, progimnazijos darbuotojus ir švietimo pagalbą teikiančius specialistus pagalbos teikimo klausimais bei teikia jiems rekomendacijas;
* dalyvauja formuojant progimnazijos bendruomenės teigiamą požiūrį į įtrauktį, padeda geriau pažinti mokinių įvairovę ir jų poreikius;
* rengia,tvarko ir pildo progimnazijos nustatyta tvarka pagalbai teikti reikalingus dokumentus;
* vykdo kitus nenuolatinio pobūdžio progimnazijos vadovų pavedimus, susijusius su socialinio pedagogo funkcijomis.

1. Progimnazijos socialinis pedagogas atsako už:
   1. kokybišką savo funkcijų vykdymą;
   2. korektišką gautų duomenų panaudojimą ir informacijos konfidencialumą;
   3. vaikų ir mokinių saugumą teikiant socialinę pedagoginę pagalbą;
   4. duomenų apsaugą teisės aktų nustatyta tvarka;
   5. teisingą darbo laiko naudojimą;
   6. darbo drausmės taisyklių ar nuostatų laikymąsi;
   7. žalą, padarytą progimnazijai dėl savo kaltės ar neatsargumo.

**IV SKYRIUS**

**SOCIALINIO PEDAGOGO TEISĖS IR PAREIGOS**

1. Socialinio pedagogo teisės:
   1. būti progimnazijos tarybos nariu, dalyvauti administracijos pasitarimuose;
   2. susipažinti su progimnazijos dokumentacija, skirta atskiriems ugdytiniams ir klasių (grupių) bendruomenėms;
   3. lankytis pamokose ir papildomojo ugdymo veikloje;
   4. teikti siūlymus progimnazijos administracijai, pedagogams, klasių auklėtojams, tėvams, teisėtiems vaiko atstovams;
   5. prireikus kreiptis į atitinkamus progimnazijos specialistus ir už jos ribų;
   6. gauti reikiamą informaciją ir paramą iš valdžios, vaikų teisių apsaugos tarnybos, teisėsaugos ir kitų įstaigų;
   7. atstovauti vaiko teises progimnazijoje ir už jos ribų;
   8. gauti mokslinę, metodinę pagalbą iš mokslo, švietimo, socialinių įstaigų;
   9. pagal galiojančius įstatymus sistemingai tobulinti savo kvalifikaciją, pasirenkant tinkamas formas ir laiką.
2. Socialinio pedagogo pareigos:
   1. įvertinti vaiko socialines problemas ir poreikius;
   2. pasirinkti efektyvius darbo metodus;
   3. planuoti ir dalyvauti socialinės pagalbos teikimo vaikui procese;
   4. kiekvienam vaikui, patiriančiam socialinius rizikos veiksnius, užvesti bylą ir laikyti joje informaciją apie teikiamos pagalbos procesą;
   5. sprendžiant problemas ir priimant sprendimus neperžengti savo profesinės kompetencijos ribų;
   6. informuoti progimnazijos administraciją, pedagogus, kitus specialistus apie probleminę situaciją, nepažeidžiant konfidencialumo;
   7. atsakyti už darbe naudojamų metodų pasirinkimą ir korektišką jų panaudojimą.

**V SKYRIUS**

**SOCIALINIO PEDAGOGO VERTYBINĖS NUOSTATOS**

1. Socialinis pedagogas savo darbe vadovaujasi šiomis vertybinėmis nuostatomis:
   1. pagarbos – kiekvienas yra vertas besąlygiškos pagarbos;
   2. atvirumo – kiekvienas turi teisę į atvirą ir nuoširdų bendravimą;
   3. tolerancijos – kiekvienas turi teisę turėti skirtingus įsitikinimus, vertybes, tautinę priklausomybę;
   4. unikalumo – kiekvienas yra savitas ir nepakartojamas;
   5. vaiko, kaip asmenybės, vertinimas;
   6. nesmerkimo ir neteisimo – socialinis pedagogas neturi būti teisėjas;
   7. empatijos – kiekvienas individas, grupė, bendruomenė turi tikėti, kad bus suprasti;
   8. priėmimo – kiekvienas individas turi teisę būti priimtas toks, koks yra, o ne toks, kokį nori jį matyti socialinis pedagogas;
   9. konfidencialumo – vaikų bylos ir jose sukaupta informacija turi būti saugoma tik socialiniam pedagogui prieinamoje vietoje ir gali būti pateikiama kitiems tiktai gavus tėvų arba teisėtų globėjų sutikimą ir būtina laikytis paslapties apie vaiko problemas išlaikymo principų;
   10. neteisimo – socialinis pedagogas neturi būti teisėjas;
   11. pasitikėjimo – socialinis pedagogas neturi rodyti įtarumo ir nepasitikėjimo vaiku.

**VII SKYRIUS**

**SOCIALINIO PEDAGOGO DARBO ORGANIZAVIMAS IR REGLAMENTAVIMAS**

1. Socialinis pedagogas planuoja savo darbo dieną, atsižvelgdamas į paraiškas konsultacijoms, progimnazijos ypatumus bei progimnaziją lankančių vaikų poreikius.
2. Progimnazijos socialinio pedagogo darbo laikas per savaitę yra 36 valandos. Ne daugiau kaip 60 procentų darbo laiko skiriama tiesioginiam švietimo pagalbos darbui, likusi dalis skiriama nekontaktiniam darbui.

\_\_\_\_\_\_\_\_\_\_\_\_\_\_